
statii  Plebcjoruin  Romanoriim  ante  pri- 
niam  In  montem  ISacriim  secesslonem. 

Jnter  omDes,  qui  res  Romanas  ejus  aetatis  pertra- 
ctaverunt,  constat  profecto,  alteram  partem,  eandero- 
que  maximam,  civitatis  non  multo  post  reges  exactos 
in  miserrima  atque  intolerabili  conditione  fuisse.  Hujus 
conditionis  mullae  sine  dubio  sunt  causae,  quarum 
investigatio  propter  vetustatem  et  caliginem  temporum 
perdifBcilis  est.  Nos  enim  putamus,  originem  ipsam 
et  quasi  fontem  ejus  mali,  quo  diu  vehementerque 
Plebeji  laborabant,  magnam  ad  partem  in  primo  ip- 
sornm  ortu  atque  in  republica  statu  esse  quaerenda. 
Quod  quo  facilius  apparcat ,  aflferamus  necesse  est, 
qnid  maxime  nobis  probabile  videatur  de  hac  quae- 
stione,  cujus  explicatio  ad  res  domesticas  et  intesti- 
nas  Romanorum  recte  judicandas  valde  est  necessaria. 
Veteres  rerum  Romanarum  scriptores,  omni  di- 
ligentiore  deliberatione  de  hac  re  omissa,  in  eo  consen- 
tinnt  omnes,  usque  ab  antiquissimis  temporibus  et  Pa> 
triciosetPlebejos  cives  regni  Romani  fuisse,  neque  iisin 
mentem  venit  quaerere,  num  utrique  eandem  ab  ini- 
tio  habuerint  originem.  lis  autem  non  temere  esse 
assentiendum,  intellexerunt  hoc  tempore  multi  anti- 
quitatis  diligenlissimi  et  subtilissimi  investigatores, 
quorum  de  hac  re  sententia  maxime  est  digna ,  quae 
etiam  atque  etiam  perpendatur. 

Putat  yiebuhrius  '),  qaem  sequuntur  Sehweg" 
lev  ^) ,  Pefer  ^ ,  Langeus  *)  aliique  ^) ,  optimts ,  ut 
nobis  videtnr,  rationibus,  Patricios,  quo  nomine  po- 
stea  appellati  sunt,  primo  regni  Romani  ortn  cives, 
propria  huic  vocabulo  significatione  subjecta,  solos 
fuisse,  magnamque  illam  hominum  multitudinem ,  quam 
Plebejorum  nomine  complectimur,  ex  alienigenis  et 
peregrinis  exortam,  variis  modis  in  potestatem  Ro- 
manorum  venisse. 

Habet  profecto  haec  sententia  magnam  veri  si- 
militudinem,  et  cnm  iis,  quae  de  Plebejorum  statu 
et  condilione  tradita  sunt,  optime  congruit.  Si  enim 
Plebeji  ex  eadem,  qua  Patricii.  origine  profecti  fuis- 
sent,  vix  exstitisset  tanta  inter  eos  in  maximis  rebns 
dissimilitudo ,  non  facile  tamdiu  viguissent  tanta  dis- 
cordia  atque  ingeneratum  quoddam  odiom,  quibus 
saepe  totam  rempublicam  prope  evertere  videbahtur. 
Gredibile  igitur  est,  a  Romanis  jam  antiquissimis 
temporibus  peregrinos,  bello  devictos,  in  civitatem 
acceptos  fuisse,  et  jure  dicere  possumus,  ex  finiti- 
mis  populis  complures,  quum  arniis  Romanorum  re-> 
sistere  non  possent,  bellis  perpetuis  finem  afferre  cu- 
pientes,  sua  sponte  se  ad  eornm  societatem  appli- 
casse  posteaque  in  tutelam  eorum  venisse.  Jam 
Ancnm  regem  tali  modoimperium  dilatasse,  Livium  *) 
et  Ciceronem  ^)  auctores  habemus,  et  verisimillimum 
est,    hunc  morem  a  majoribus  fuisse  acceptum  ^). 

1)  VortrXge  fiber  ROmische  Geschichte  I.  p.  168  seqq. 

2)  R&mische  Geschichte  I.  p.  62&  seqq. 

3)  Geschichte  Roms  I.  p.  71  seqq. 

4)  ROh).  AlterthOmer  I.  p.  301  seqq. 

5)  Inter  quos  nominandus  est  Puchta,  Cursus  der  Institutionen  I.  p. 
147  seqq. 

Cfr  etiam  Mommten.  ROm.  Gesch.  I.  p.  77  teqq. 

6)  I.  33.  7)  de  Rep.  2,  18,  33:  Qui  (Ancua  Harcius)  quuoi 
Latinos  bello  devicisset,  ascivit  eos  in  civitatem. 

8)  Cfr  Livii  de  asylo  illo  Romuli  oarraUonem  (I,  8). 


Si  res  ita  se  habet  ^),  facile  intelligere  possu- 
inus,  quibus  de  causis  factum  sit,  ut  tanta  esset  in- 
ter  Patricios  et  Plebejos  juris  dissimilitudo,  ut  fai  ab 
illis  eodem  fere  loco  t  quo  peregrini ,  haberentur.  Quod 
quo  facilius  appareat,  quaerere  libet,  qui  foerit  an- 
tiquis  temporibus  universus  Plebejorum  in  republica 
status,  quae  quidem  quaestio  eo  magis  est  necessaria, 
qnia  cum  ea  re ,  quam  nobis  proposuimus ,  conjuncta 
est  et  arctissime  cohaeret. 

Erant  Plebeji  liberi  .homines  neque  alius  cujus- 
qiiam  imperio  subjecti  ob  eamque  rem  ipsi  sine  pa- 
Irono  in  judicio  adesse  atque  causam  suam  agere  po- 
terant ').  Sed  ante  oronia  est  observandum,  eos,  in 
civitatem  acceptos,  quum  omnino  peregrini  essent ,  non 
in  eandem,  qua  erant  veteres  cives,  conditionem  venisse. 
Ita  enim  jam  ab  initio  respublica  Romana  erat  consti- 
tuta,  ut  in  juris  aequabilitatem  tanta ,  quanta  plebs  erat, 
multitudo,  quin  ipsa  hujusiconstitutionis  forma  mutare- 
tur,  accipi  non  posset  ^).  Credibile  igitur  est,  Ple- 
bejos  antiquissimis  temporibus  a  Patriciis  eorumqne 
curiis  omnino  remotos  atque  exclusos  fuisse  *).  Par- 
ticipes  erant  civitatis,  id  est,  cives  erant,  sed  non  op- 
timo  jure,  ut  dicitur,  vel  optima  lege,  conditione  ^), 

1)  Aliam  de  Plebcjorum  ortu  sententiam  habet  Dionysixu  HaHcam. 
(2,  8),  cui  quae  fides  in  hac  re  sit  habenda,  ostendit  Schweffler,  R  G. 
L  p.  101  seqq.. 

Cfr  Liv.  1,  8.  Cic  de  Rep.  2,  12,  23. 

2)  Yide  Lanffeum,  R.  Alt.  I.  p.  303,  Schweglerum,    R.  G.  I.  p.  620 
Hac  re,  sicut  aliis  multis,  Plebeji  differunt  a  CUentibiia,  de  quibus 

egregie  disputat  idem  Langeus  I.  p.  183  seqq.     Schwegler,  R.  G.  I.  p.  639 
--645.    Peter,  R.  G.  I.  p.  70. 

3)  Cfr  PuclOam,  Curs.  d.  Inst  I.  p.  148. 

4)  Putat  Dionysius  (2,  7),  totam  multitudinem',  et  Patricios  et  Ple- 
bejos ,  a  Romulo  in  tribus  curiasque  fuisse  descriptam.  Quod  quam  sit 
Terisimile,  vide  Schvoegler.  R.G.I.p.  623  seqq.  Cfr  Peter.  R.  G.  I.  p.  71. 

5)  Nempe  ea  conditione,  quae  plenissimum  jus  alicujus  rei  aiTert, 
quae,  ut  hodiedicunt,  cum  omnibus  privilegiis  et  praerogativis  conjuncta  est. 

Ernest.  clav.  Cicer.  p.  586. 

Tel,  qaod  idem  est,  jure  sufTragil  earebant  *).  Neqne 
a  veritate  abhorrere  videtur,  id  quod  etiam  ex  loeis 
quibusdam  apud  veteres  auctores  ')  quodammodo  con- 
jicere  possumus,  Plebejos,  si  non  omnes,  at  certe 
plurimos,  etiam  cum  in  civitntem  Romanam  asciti 
fuissent,  ruri  permansisse,  ibique  coluisse  agros,  quo- 
rum  ipsi  plerumque  erant  possessores  ^).  Quamob- 
rem  quod  scribit  Livius  *),  Ancum  Marciuin  multa 
millia  l^atinoruro  in  urbem  traduxisse,  id  non  ita  est 
accipiendum ,  ut  fidem  bistoricam  habeal.  Aventinas 
enim  mons,  ubi  his  novis  civibus  sedes  datae  fnisse 
dicuntur,  centum  amplius  post  annos,  Dionysio  Hali- 
carnasseo  auctore^),  nondnm,  ut  alia  multa  praete- 
rcamus,  fotus  habitabntur,  sed  silvosus  erat  et  pa- 
blicus  ob  eamque  rem  plebi  urbanae  acdificandus  coo- 
cedebatur. 

Sed,  ut  ad  rem  redeamus,  si  brevi  praecidere 
volumus,  merito  nobis  dicere  posse  videmur,  Plebe- 
jos  antiquissimis  temporibus  ex  civitate  nulla  fere 
alia  percepisse  commoda,  quam  quae  in  libere  agendi, 
possidendi,  emendi,  vendendique  jure  contineantur. 
Nam  a  reipublicae  gubernatione  omnino  exclusi  erant. 
Atque  in  iis,  quae  ad  hanc  rem  pertinebant,  quam 
iniqua  sorte  laboraveriot,  ex  eo  vel  maxime  videtur, 
quod,  anliquis  temporibus,  ne  sacra  quidem  publica  *) 

1)  Vide  Langeum,  R.  Alt.  I.  p.  302.  Cfr  eliam  Schwegler.  (R.  G.  I. 
p.  621),  quo  auctore  (II.  p.  316)  pleno  jure  civitas  haec  quatuor  praecipue 
complectebatur:  l:o)  Jus  suffragii,  2:o)  jus  honorum,  3:o)  jus  commercii, 
4:o)  jus  connubii. 

2)  Dionys.  2,  9:  Tohs  Si  SrjfioTinov?  —  ysoj^yelv  ttal  Kirjvox^otpiiy 
(o  'Pojfiiilog  ivofio-d-tTti).  Cfr  7,  58.  Varro  R.  R.  2.  Praef.  1.  Mocro6. 
1,  16,  3i:  Rutilius  scribit,  Romanos  instituisse  Nundinas,  ut  octo  quidem 
diebus  in  agris  rustici  opus  facerent,  nono  autem  die  intermisso  rure  ad 
mercatum  legesque  accipiendas  Romam  venirent. 

3)  Cfr  Liv.  2,  23,  24.  4)  1,  33. 

5)  10,  31:  ovx  anas  tots  (anno  circiter  298  A.  U.  C.)  ^xtjro,  dXX 
Tji^STj/nooios  Ts  xal  vKtjs  dvanksws. 

6)  Publica    sacra   sunt,    ut   dicit   Festus  (p.  245,  ed.  Mueller),  quae 

Gom  Patriciis  communia  habueruot.  Erant  enim  haec 
sacfa  omnia  pcnes  Patricios  ^),  quorum  in  Plebejos 
potentia  et  auctoritas  maximam  ad  partem  in  jure 
sacrornm  positae  erant,  ac  nescio  an  nuUa  magis  res 
Plebejis,  quo  minus  ad  tolerabiliores  in  republica 
condiliones  melioremque  fortunam  pervenirent,  obsfi- 
terit.  Talis  enim  jam  ab  initio  erat  conformatio  rei- 
publicae  Romanae,  ut  prope  a  diis  ipsis  quasi  pro- 
fecta  putaretur  ^3,  neque  alium  populum,  qui  magis 
omnia  ad  Deos  referre  consueverit,  facile  inveneris. 
Putabatur,  ut  jam  diximus,  tota  respublica  Romana 
divinitus  esse  constituta,  quo  fiebat,  ut  omnes  yetera 
instituta  immutandi  conatus  ab  iis,  qui  in  republica 
plurimum  valebant,  non  modo  aegre  et  moleste  fer- 
rentur,  sed  etiam  impii  et  scelesti  saepe  haberentur  '). 
Videbatur  enim  omnis  fere  ejusmodi  conatus  ex  ne- 
faria  quadam  operibus  dcorum  immortaiium  eorumque 
adminislrationi  se  interponendi  cupiditate  esse  pro- 
fectus,  neque  id  mirum  est  in  populo,  qui  omnia, 
quaecunque  agebantur,  sive  ad  publicam  vitam  sive 
ad   privatam   pertinebant,  ad    certam  quandam  rerum 

publico  sumplu  pro  populo  fiunt,  quaequc  pro  montibus,  pagis,  curis, 
sBcellis. 

1)  Liv.  10,  7:  Deorutn  magis  quam  nostra  causa  eipetamus  (Plebejo- 
rum  nomine  loquitur  P.  Decius),  ut>  quos  privatim  colimus,  publice 
colamus. 

2)  Cfr  Gc.  Tusc.  4,  1,  1,  de  Nat.  D.  3,  2,  5,  de  Rep,  2,  10,  17. 
Dionys.  2,  i,  6. 

Per  Auspicia  imprimis,  quae  penes  Patricios  eranl  (Liv.  6,  41,  et 
passim)  deorum  voiuntas  cognoscebatur,  neque  ulla  res,  quae  quidem 
roajoris  esset  momenti ,  nisi  auspicato  geri  poterat.  —  Urbem  auspicato  con- 
ditam  esse,  narrant  innumerabilibus  fere  locis  veteres  rerum  Romanarum 
scriptores  {Gc.  de  Rep.  2,  9,  16,  de  Leg.  2,  13,  33,  cel.  Liv.  5,  52). 
Romulum  ipsum,  certis  signis  a  diis  per  auspicia  acceptis,  regem  declara- 
tum  fuisse,  narrat  Dionys.  (2,  6),  quod  idem  de  omnibus  Romuli  in  ci- 
vitate  institutis  dici  potest. 

3)  Cfr  Rubino.  RSm.  Verf.  und  Gesch.  \.  p.  189. 

Quomodo  Tarquinius,  non  violato  jure,  ejiciposset,  ostendit  Livius 
1,  39.    Cfr  Ruhino.  I.  p.  97. 


divioarum  normani  cooformare  et  cnm  deorum  cultn 
arctissime  quasi  connectere  solebat.  Quamobrem  Pa- 
tricii  f  non  sua  modo ,  sed  etiam  deorum  causa  Ple- 
bejis,  cum  juris  aequabilitatem  appeterent,  r^istf;re 
se  et  posse  et  debere  putabant  *).  v     1  ;^^ 

Ex  iis,  quae  de  Plebejorum  in  repnblica  statu 
jam  summatim  diximus,  patet,  antiquissimis  tenipo- 
ribus  fuisse  eos  eodem  fere  jure ,  quo  erant  ii  tnuni- 
cipes,  qui  (Pauli  Diaconi  ')  verbis  utimur)  ex  alii» 
dvitatibus  Homam  venissent,  tfuibus  non  licebat  ma- 
gistratum  capere^  sed  tantum  muneris  partem,  ut 
fuerunt  Cumani,  Aeerrant,  j4tellani,  qui  et  eives 
Romani  erant,  et  in  legione  merebant,  sed  dignitates 
non  capiebant. 

Quae  quum  ita  sint,  quis  est  quin  videat,  Ple» 
bejos,  nullo  adhuc  legum  praesidio  contra  potentio-  -% 
rum  gravem  atque  saepe  intolerabilem  arrogantiam 
munitos,  in  summas  miserias  et  maximas  angustias 
facile  adduci  posse.  Quid  enim  faceret  misera  illa  et 
humilis  multitudo,  quae  sine  dubio  superstitiosa  sol- 
licitudine,  ut  saepe  solet,  credebat,  diis  se,  non  ho- 
minibus,  fortunam  suam  debere,  et,  id  quod  certe 
j  ab  initio  aetatis  saepe  audiverat,  iisdem  diis  gratum 
esse,  sua  quemque  sorte  se  contentum  praebere.  Pa- 
tricios  autem  semper  in  jure  suo,  ut  certe  ipsi  pu- 
tabant,  defendendo  ex  mala  mente  et  turpi  consilio 
egisse,  nos  quidem  minime  contendere  audemus.  Exi- 


1)  Vocirerabantur  consules,  C.  Canuleji  illam  de  connubio  patrum  et 
plebis  rogationem,  colluvionem  gentium,  perlurbationem  auspiciorum  pu- 
blicorum  privatorumque  alTerre  (Liv.  4,  2),  ideoque,  dicebant,  decemviros 
eonnubium  diremisse,  ne  incerta  prole  auspicia  turbarentur  {Liv.  4,  6). 
Nefas  ajunt  esse,  consulem  plebejum  fieri  (Lio.  4,  3),  quod  nemo  plebejui 
auspicia  haberet  (Zio.  4,  6),  quae  ad  Plebejos  transrerre  nefas,  i.  e.  qua<t 
Tiolatio  quaedam  Juris  divini,  erat  (Z«p.  7,  6.  Lcmge.  B.  A.  I.  p.  211). 
Cfr  lAo.  10,  6. 

Ex  permagna  exemplorum  multitudine  haec  pauca  attulisse.satitsit. 

2)  Featua  p.  131  (ed.  Mueller). 

stlmamus  ex  contrario,  eos,  religioneobstrictos,  ope> 
ram  dedisse ,  ut  tuerentur  quae  recta  ac  paene  sancta 
haberent. 

In  hoc  statu  *),  qni  iniquus  jure  appellari  po- 
test,  Plebeji  vitam  satis  tranqoille  placideque  traduce- 
bant  tamdiu,  dum  reges  rempublicam  Romanam  gu- 
bernabant.  Neque  oninino  ullae  tum  injuriae  Plebe- 
jis  a  Patriciis  inferebantur,  seseque  suarum  rerum 
finibus  utrique  continebant.  Et  genus  ipsum  civita- 
tis  regale  sua  natura  id  spectat,  ut  suum  cuique 
tribuatur,  et  plerumque  cavet,  ne  jura  civium,  quo- 
cuoque  loco  nati  sunt,  violentur.  Reges  Romanos, 
ne  illo  quidem  excepto ,  qui  Superbi  cognomine  est 
appellatus,  humaniter  omnino  et  clementer  plebem 
tractasse,  ex  multls  rebns  satis  luculenter  apparet '}. 
Neque  id  sine  causa  fecerunt.  Credibile  enim  est, 
Patricios  jam  ab  initio  omnibus  viribus  in  eo  elabo- 
rasse,  ut  potestatem  suam  quam  maxime  augerent  ')« 
ob  eamque  rem  probabile  videtur,  reges  non  neglexis- 
se,  amorem  sibi  conciliare  aPIebejis,  quorum  opera 
et  auxilio  Patriciis ,  ne  arrogantiores  fierent)  resistere 
possent. 

'    Inter  reges,  qui  Plebejorum  rebus   maxime  fa- 
▼isse  videntur,  primum  locum  suo  jure  tenet  Servius 


1)  Monendum  semel  putamus,  ne  quis  credat,  nos  contendere  velle, 
Plebejos  antiquissimis  temporibus  omne»,  nullo  excepto,  in  miserabilf  con- 
ditione  ftiisse,  Patriciosque  solos  divitiis  excelluisse.  Loquimur  de  uni- 
verso  ordine  Plebejorum ,  inter  quos  etiam  divites  homines  sine  dubio  erant. 
Cfir  Ote.  de  Rep.  2,  34,  59:  —  nec  pecuniis  ferme  superiores  (erant  Pa- 
tricii).    Cfr  etiam  quae  supra  diximus. 

2)  Yide  Liv.  2,  5:  Diripienda  (bona  Tarquiniorum)  plebi  sunt  dau, 
ot  contacta  regia  praeda  spem  in  perpetuom  cum  his  pacis  amitteret.  crr 
etiam  cip.  9  ejusdem  libri. 

3)  Etsi  famae  illi  perobscurae,  Romulum  •diseerptum  patnm  mani- 
bua»  fliisse,  non  sane  est  credendum,  tamen  eadem  quodammodo  signifi- 
eat,  qoi  omnino  fuerit  in  reges  animos  patrum. 

U>.  1,  16,  17.    Difmt/s.  2,  56. 

Tollius,  qnem  hoc  loco  ob  eam  praecipue  causam 
nomioamus,  quod  primus,  ut  memoriae  proditum  est, 
divitiarum,  non  gencris,  ratione  habita,  immensum 
illud  inter  Patricios  et  Plebejos  intervallum  quodam 
modo  removisse  merito  dici  potest  ^). 

Sed ,  etiam  si  Servius  illud  ad  civitatem  firman- 
dam  corroberandamque  egregium  opus  pcrrecisse  nec, 
ut  nonnulli ')  credunt,  inchoatum  reliquisse  putanduA 
est,  tamen  liquet,  id  quod  etiam  in  ipsa  rerum  na- 
tura  positum  esse  videtur,  non  nisi  lente  et  tarde 
duas  tam  inter  se  alienas  et  diversas  gentes  in  po- 
poli  unius  corpus  coalescere  putuisse.  Eloc  idem 
Romae  factum  csse,  intelligere  possumus  ex  eo,  quod 
aliquot  seculis  post  Patricios  et  Plcbejos,  hostium 
fere  more,  summa  contentione  inter  se  certantes  in- 
venimus  ^).  Quamquam  igitiir  Servii  TuUii  beneficio, 
ut  traditum  est,  in  centuriatis  *)  comitiis,  quae  vo-> 
cantur,  jus  suflTragii  datnin  esset  Plebcjis,  tainen  ni- 
hilo  minus,  antiquis  praeserlim  temporibus,  multo 
erant  Patriciis  in  civilibus  rebus  inferiores.  IVam 
primum  verisimillimum  est  —  neque  enim  quicquam 
in  tam  obscura  re  pro  certo  stattii  potest  —  Patri- 
cios  etiam  in  iis  comitiis,  ubi  una  cnm  Plebejis  fere- 
bant  sufiragia,  plurimum  valuisse.  Erant  enim  sine 
dubio  pro  se  quisque  divitiis  unicuique  Plebejorum 
omnino  pares,  plerisque  superiores  ^).    Deinde  constat, 


1)  Peter,  G.  R.  I.  p.  47  seqq.     Schwegler,  R.  G.  I.  p.  733  seqq. 

2)  Vide  Schwegler.  R.  G.  I.  p.  739.  Peter.  G.  R.  I.  p.  76. 

3)  Cfr  quae  supra  atlulimus. 

4)  Haec  comitia  principio  nihil  aliud  nisi  institutionem  quandam  mi- 
litarem  fuisse,  credibile  est.  Vide  Schwegler.  R.  G.  I.  p.  755.  Mommsen. 
R.  G.  I.  p.  84. 

5)  Putat  Peter  (G.  R.  I,  p.  75),  Patricios  in  equitum  centurias  aut 
certe  in  primam  civium  classem  omnes  fuisse  adscriptos.  Eos  autem  pro- 
pter  paucitatem,  nisi  ab  iis  Plebejis,  qui  opibus  et  auctoritate  praesta- 
rent,  adjuti  fuissent,  plurimum  valere  in  comitiis  non  potuisse,  per  se 
liquet.    Cfr  Schwegler.  R.  G.  I.  p.  624  seqq. 

dmii  reges  gubernacula  reipnblicae  tractabant,  co- 
mitMa  ista  parum  ooinino  in  publicorum  negotiorum 
procurationem  momenti  habuisse.  Dicit  quidem  Dio- 
nysius  '),  jam  Roroulum  baec  tria  plebi  concessisse: 
Magistratus  crearcj  leges  sancire,  de  hello,  si  rex 
permisisset,  decernerej  plebem  autem  hanc  potesta- 
tem  omnem  antiqnis  temporibus  re  vera  non  habuisse, 
ostendit  RubinOj  qui  subtilissime  de  ea  re  disputat  ^). 
Reges  enim  Romanorum,  maxima  ac  paene  singulari 
potestate  ')  tuisse  ornatos,  quis  est  qui  nesciat? 
Quamvis  igitur  populus  nonnumquam  de  rebus  quibus- 
dam  consuleretur,  tamen  plurima  per  rege»  ipsos  ge- 
rebantur.  Magnam  auctoritatem  ctiam  senatum  saepe 
habuisse,  certe  negari  non  potest.  Senatores  autem, 
quos  reges,  ut  sibi  consilio  adessent,  ipsi  delegisse 
videntur*),  omnes  e  patricia  genle  erant  ^). 

Quibus  ex  omnibus,  ut  nobis  quidem  videtur, 
facile  apparet,  Plebejos  omnino  in  publicis  rebus, 
si  non  prorsus  nihil,  at  certe  parum  antiquis  im- 
perii  Romani  temporibus  valuisse,  eorumque  in  repu- 
blica  statum  post  reges  exactos  ^)  non  meliorem  fa- 
ctum  esse,  optimo  jure  nobis  contendere  posse  vide- 
mur.     Dicit  enini   Livius  ^)  libertatis  —  si  hoc    no- 

1)  2,  14:  rtu  8e  StjfiOTtMtu  ■n:Xij-d'si  TQia  TavTa  iireTQex^fv,  doxaioeai- 
ot^eiv  TS  xal  vofiovg  eTtixvQovv,  ttal  neQl  noXiftov  Siaytvmaxeiv,  oTav 
6  ^aai.kevs  iffj  Kve. 

2)  R«m.  Verf.  und  Gesch.  I.  p.  233—500. 

3)  Quod  rex  promiuit,  videtur  respublica  polliceri.  Serv.  ad.  Aen. 
Virg.  2,  161.  Cfr  Nubin.  I.  p.  109  seqq. 

4)  Cfr  Gc.  de  Rep.  2,  8,  14.     Liv.  1.  30. 

5)  Gc.  de  Rep.  2,  12,  23:  —  ille  Romuli  Senatus,  qui  constabat  ex 
optimatibus ,  quibus  ipse  rex  tantum  tribuisset ,  ut  eos  patrcs  vellet  nomi- 
nari  patriciosque  eorum  liberos  — .  Qccurrunt  Tere  eadem  apud  Xtrium 
1,  i  (extr.). 

6)  Eam  rerum  mutationem,  qua  reges  Roma  ejectisunt,  studioatqoe 
operae  Patriciorum  deberi,  verisimillimum  est.  Dionys.  4,  63:  ini&efii- 
vary  avr^'  tojv  naTQtxi(ov,  xal  tov  Sijfiov  avfnpfovijaavTos,  e^ineae 
Ttjs  Swaareias.     Cfr  Schuegl  R.  G.  II.  p.  74.     Lange.  R.  A.  I.  p.  420. 

7)  2,  1. 

mine  digna  est  —  originem  inde  magis  quia  annuum 
imperinm  consulare  factum  erat,  quam  ffuoddeminu- 
tum  quicquam  esset  ex  regia  potestate^  numerandam 
esse.  Oinnia  regum  jura,  omnia  insignia  primos  con- 
sules  tenuisse,  memoriae  tradit.  Quid  multa?  Si  quis 
quaerat,  quid  emoiumenti  ista  rerum  mutatio  Plebejis 
attulerit,  breviter  respondere  possumus:  duos,  eosque 
e  patricia  gente,  pro  uno  reges  et  tot  dominos  qaot 
senatores.  i    i 

His  paucis  de  universo  Plehejorum  in  republica 
statu  aliatis,  videamus,  qualis  fuerit  eorum  in  do~ 
mesticis  rehus  et  privatis  fortuna. 

Proximo  post  reges  exactos  tempore,  dum  Tar- 
quinius  in  vita  manebat,  patres,  metaentes,  ne  redi- 
ret  regnumque  recuperaret,  omni  ratione  plebis  ani- 
mos  sibi  conciliare  conabantur,  ob  ^amque  rem  multaf 
nt  dicit  Livius  '),  blandimenta  plebi  per  id  tempus  a 
senatu  data  sunt.  Postquani  vero  Romam  nuntiatum 
est,  Tarquinium  mortuum  esse,  tum  patres,  omni 
metu  liberati,  insolentius  se  gerere  plebique,  quae 
tunc  demum  comperiebat,  qualem  nacta  esset  liber- 
tatem,  injurias  facere  coeperunt  ^).  Grescunt  in  dies 
iniquitas  et  violentia  patrum,  crescunt  miseriae  ple- 
bis,  et,  si  Livio  credeudum  est,  quindecim  circiter 
annorum  spatio  post  eam,  quam  diximus,  rerum  mu- 
tationem  usque  eo,  velut  peslis,  prorupcrat  malum, 
at  nullis  jam  remediis  reprimi  posse  videretur.  Ab 
hostibus  foris,  domi  a  creditoribus  vexati,  quum  in- 
venire  non  possent,  quo  pacto  ex  malis  emergerent, 
Plebeji,  de  rebus  suis  desperantes,  urbem  deserere 
statuebant. 

Quae  fuerit  eorum  ante  primam  in  montem  Sa- 
crum  secessionem  in  rebus  domesticis  conditio,  in- 
dicat  apud  Livium  ^)  Tit.  Lartius  his  verbis:    totam 

1)  2,  9.  2)  Vide  Liv.  I.  I.  Sallxut.  ap.  Augustin.Ae  Clv.  Dei  lib.  2 
ctrp.  18  (quod  totum  perlegas,  veliinX:  I^^in  (regibus  exactis)  servili  im- 
perio  patres  plebem  exercere,  de  vita  atque  tergo  regio  more  consulere, 
agro  pellere,  et  caeteris  expertibus  soli  in  imperio  agere.  3)  2,  29. 

plebem  aere  alieno  demersam  esse^  nec  sisii  posse, 
ni  omnibus  consulatur.  Quod  quo  faciiius  intelliga- 
tur,  breviter  quaeramus,  quibus  de  causis  factum 
8it,  ut  l*lebeji  in  tantas  miserias  incidere  possent. 

Primam  hujus  rei  et  ultimam  quasi  originem  in 
universo  eorum  civili  statu,  jam  supra  probare  co- 
nati  sumus.  Nam  quum  tota  fere  reipublicae  ad- 
ministratio  penes  Patricios  esset  '),  non  sane  erat 
mirandum,  si  Plebeji  saepe  ex  eorum  arbitrio  omnino 
regcrentur.  Erant  autem  Patricii,  id  quod  ex  muU 
tis  locis  apud  veteres  rerum  scriptores  apparet,  om- 
,  oino  avarissimi,  et  naturali  quadam  res  suas  angendi 
capiditate  omnia,  quaecnnque  poterant,  in  suum  ip- 
sorum  commodum  verlere  coiiabantur.  Posse  ejus- 
modi  conatus  prosperc  succedere,  faciie  est  ad  in- 
teliigendum,  eo  praesertim  tempore,  quum  Plebejo- 
rum  sine  dubio  maxima  pars  non  modo  nuilam  resi- 
stendi  haberet  potestatem  sed,  juris  ignorantia«  vix 
sciret,  quo  modo  quibusve  rationibus  se  suasque  res 
defendere  posset  ^).  Quod  tamen  non  ita  dictum  vo- 
lumus,  ut  contendere  videamur,  Patricios,  ea  avari- 
tia  ductos,  more  latronum  in  bona  Plebejorum  rem- 
que  familiarem  invasisse. 

Sed  quaeri  certe  fum  jure  potest,  quo  modo 
Piebeji  in  tantas  miserias  tantamque  paupertatem  vel 
potius  egestatem  incidere  potuerint,  si  constat  pro- 
fecto,  fuisse  eos  maximam  partem  fundorum  posses- 

1)  Schwegler.  R.  G.  II.  p.  306:  —  am  Regiment  halte  sie  (die  Plebs) 
keinenTheil;  sie  hatle  nur  zu  gehorchen.  —  Non  multum  sane  aniiquis  lem- 
poribus  valebant  Plebejorum  in  comitiis  sufTragia,  quia  sine  senatus  pa- 
trumque  auctoritate  non  rata  habebantur.  (Vide  quae  de  ha  re  idem  Sckwegler 
copiosissime  disputat  II.  p.  102,  147  seqq.  etiam  p.  640).  Patricios  incen- 
turiatis  comitiis  nonnumquam  etiam  per  Clientium  sufTragia  multum  valu- 
Isse,  ex  Livii  quisbusdam  locis  (2,  56.  t,  64.)  videre  possumus.  Ch  Lange. 
R.  Alterth.  I.  p.  ]91.  Aliter  de  hac  re  judicat  Peter.     (Epochen  der  ROm. 

•  Republik),  quem  vide  p.  25. 

2)  lAv.  4,-  3:  Non  ad  Tastos,  non  ad  commentartos  pontificum  admit- 
timur  (nomine  Plebejorum  loquitur  Canulejus).  Cfr  9,  46. 

sores,  quuiii  praesertini  credibile  non  sit ,  eo  tempore 
fuisse  quemquam  possessionibus  suis  privatis  expulr 
sum  *).  i^i^ ' 

Hac  in  re  explicanda  primum  quaerendum  esse 
patamus,  qui  agri  modus  mtnimus  esistimandos  sit 
f uisse  eoruiii ,  qui  ex  illa  Scrvii  Tullii  institutione  loeu' 
pleles  vel  assidui  ')  appellarentur.  Assiduos  auteOB 
vel  lucupletesfuisse  plurimos  de  plebe  bomines,  videre 
possumus  vel  maxime  ex  eo,  quod  stipendia  facie* 
bant,  quum  ii  contra,  qui  proletarii  ^}  nominaban-  ..; 
tur  —  fabrum,  cornicinum  tubicinumqne  centuriis  r{; 
fortasse  exceptis  —  antiquis  temporibus  militia  im-  J/- 
munes  essent  *).  Sunt  autein,  qui  putant  ^},  singula 
agri  jugera  tantidem  fere  quanti  assium  quinque  mil- 
lia  fuisse.  Quae  sententia  si  vera  est —  neque  enim 
quicquam  de  hac  re  pro  certo  statui  potest  —  tum 
eorum,  qui  priiiilie  civium  classi  adscripti  cssent,  vi- 
ginli  jugera  minlmus  fuerit  agri  modus  necesse  est, 
ob  eainque  rem  neino,  nisi  qui  duo  saltem  jugera 
possideret,  assiduus  vel  locuples  appellari  poterat.  Scd, 
etiam  si  sumamus,  hunc  agri  modum  ^)  non  solum 
fuisse  miniinum,  quem  assiduus  quidcm  possidere  de- 
bebat,  sed  multos  de  plebe  homines  etiam  paulo  ma- 
jorem  habuisse,  tamen  jure  dubitare  possumus,  num  '^ 

Plebeji  lantum  habuerint  agri,  quantum  ad  dominos 
cum  magna  saepe  familia  alendos  satis  fuerit,  eo 
praesertim  temporc,  quum  ex  nulla  fere  alia  re  ca, 
quae  ad  vitam  sustentandam  essent  necessaria,  quae- 
rere   possent,   nisi  ex  fructibus,  quos  in   suo  quisque 

1)  Cfr  Mommsen.  R.  G.  I.  p.  75. 

2)  Ab  aere  dando  noroinati.  Gic.    de  Rep.  2,  22,  40. 

3)  Quam  signiGcationem  habeat  hoc  vocabulum ,  vide  Gc.  de  Rep.  1. 1. 
Gell.  N.  A.  16,  tO.  .  4)  Vide  Liv.   1,  43. 

5)  Vide  Schwegkrum ,  R.  G.  I.  p.  750.  adn.  1). 

6)  Varro  A.  R.  1,  10,  1}  Jugerum,  quod  quadratos  duos  actus  ha- 
beat.  Actus  quadratus,  qui  et  latus  est  pedes  centum  et  viginti,  et  lon- 
gus  totidem. 

agro  colcndo  perciperet.  Mercatura  enioi  et  fabrili 
opera  quaestum  iacere  non  satis  liberate  habebatur, 
ob  eamque  rem  sine  dubio  ii  perpauci  erant,  qui 
huic  quaestus  generi  operam  darcnt,  quo  fiebat,  ut 
diu  apud  Romanos  ejusmodi  artificia  et  omnino  artes 
-  operosae,  quae  vocabantnr,  quasi  inculta  jacerent. 
Quod  si  verisimile  est,  fundos  illos,  in  quos  ager, 
quem  Plebeji  possidcbant,  erat  divisus,  tam  parvos 
fnisse,  nt  vix  dominis  cum  liberis  ceteraque  familia 
victum  praebere  possent ,  facile  est  ad  intelligendum , 
'  eosdem  muito  minus  ad  res  necessarias  suppeditandas 
sttffecissc,  quum  numerus  Plebejorum  mirum  quan- 
tum  non  iDodo  auetus,  sed  etiam  variis  modis  multi- 
plieatus  fuissrt.  Jure  autem  dicere  possumus,  pro 
multitudine  bominum  agrum  Plebejorum  non  auctiim 
fuisse;  quibus  ex  omnibus  exorirentur  paupertas 
atque  inopia  necesse  erat.  Erant  praeterea  fundi, 
quos  cives  Romani  possidebant,  plerumque  heredia, 
quae  antiquo  more  nemini  nisi  heredi  tradi  poterant  '), 
et,  si  pater  qoidam  familias  plures  habebat  filios, 
tum  ii,  nulla  bonorum  divisione  facta,  praedium  a 
patre  rolietum  commune  saepe  habehant;  qui  mos 
diu  apud  Romanos  retentus  est.  IVarrat  enim  Va- 
lerius  Maxinius  ^),  sedecim  eodcm  tempore  Aelios 
fuisse,  "ffuibus  una  domuncula  eraV%  et  unum  in 
agro  Vejente  fundum,  "minus  multos  cultores  desi- 
derantem   quam   ilominos  habebat." 

Po!«sessio  autem  agri   publici,  quem  totum  ad  se 
Patricii  rapuerant  ^),  nondum  Plebejis  consessa  erat  *). 

1)  Varro  R.  R.  1,  10,  2.  Cfr  Gc.  de  Orat.  2,  55.  2)  4,  4,  8. 

3)  Arguehantur  patres  agros  publicos  per  injuriam  poasidere,  vi  te* 
nere  (Liv,  4,  51),  injusti  domini  agri  puhUci  esse  (4,  53),  in  possessionem 
agri  publici  grassari  (6,  5),  similiaque. 

4)  'Bis  zu  den  liciniscken  Gesetzen,  die  auch  diesem  patricischen  Vor- 
recht  ein  Ende  gemacht  haben,  war  das  gemeine  Feld  in  ihrem  Alleinbe- 
aitz.     Schwegler,  R.  G.  11.  p.  448. 

Cfr  Lic.  4,  51. 

Quod  si  hoc  vel  illo  modo  particalam  qaandam  'hn-  ' 
jus  agri  adepti  essent  de  plebe  homines  ^J,  post  re- 
ges  exactos  mox  a  Patriciis  ea  possessione  expulsi 
fuisse  videntur.  Spectat  id  sine  dubio  Sallustius  ^), 
cum  dicit,  patres,  rcgibus  exactis,  plebem  agro pel- 
lere  coepisse.  |'^;;'Jj;< 

Poterant  quidem  ii  Plebeji,  quibas  heredrum 
paternum  ad  usus  vitae  necessarios  non  satis  esset, 
in  partem  venire  coloniarum,  quas  saepe  in  agros, 
ab  hostibus  captos,  Romani  deducere  solebant.  Sed 
plerumque  istae  coloniae  sic  erant  idoneis  in  locis 
contra  suspicionem  periculi  collocatae,  ut  quasi  spe- 
cula  populi  Romaoi  ac  propugnacula  imperii  iis  na-  . 
tionibus,  a  quibus  seditio  aut  bellum  esset  timendum, 
oppositae  viderentur.  Tales  igitur  migrationes,  prae- 
terquam  quod  omnis  a  necessariis  et  propinquis  dis- 
cessus  sempcr  tristis  est  et  acerbus ,  praeterea  mole- 
stiarum  et  periculorum  plenae  erant,  nb  eamque  rem 
non  est  mirandum,  si  nonnumquam  tactum  est,  ut  qui,  '/:% 
nisi  maxima  necessitate  coacti,  nomina  darent  non  ^| 
facile  invenirentur,  quia  tn  stationem  se  prope  perpe- 
tuam  infestae  reyionig ,  non  in  agros  mitti  rebantur  ^), 

Quod  si  ex  iis,  quaie  jam  diximus,  jure  quo- 
dammodo  concludi  potest,  verisimillimum  esse,  Ple- 
bejos  antiquis  temporibus  agris  non  modo  non  abun- 
dasse,  sed  saepe  ne  tantum  quidem,  quantum  ad  vi- 
tam  sustentandam  esset  necessarium,  habuisse,  facile 
intelligere  possunius,  in  ea  re  unam  causam  pauper- 
tatis,  eandemque  gravissimam,  quaerendam  esse,  prae- 
sertim  quum  ii,  qui  locupletes  vel  assidui  essent, 
haud   parvis  oneribus    premerentur.      Tota    enim  tri- 

1)  Narrat  Cicero  (de  Rep.  2,    14,    26),   jam  a  Numa  rege  agrum,  ex 
hostibus  captum ,  viritim  civibus  divisum  Tuisse.     Crr  Liv.   1,  46. 

2)  Apud  AuffunUn.  de  Civ.  D.  2,  18,   1.  ^ 
Cfr  Cass.  Hemin.  ap.  Non.  p.  149:  Quicunque  propter   plebitatem 

agro  puhlico  ejecti  suni.     Schwegl.  R.  G.  II.  p.  213. 

3)  Liv.  10,^21.  Cfr  3,  1,  cet. 

batorum  imponendonim  ratio  ita  erat  comparata,  at 
ad  «08 ,  qui  fundos  haberent ,  opprimendos  multum 
sine  dnbio  valeret.  Pendebatnr  enim  tributum  ex 
cenm  vel,  ut  dicit  Varro  ^),  pro  portione  census  exi~ 
gebdtur.  Sed  res  tantum  curporeae  '),  quae  dicun- 
tur,  censeri  solebant,  nulla  pecuniarum  sive  credita- 
rum  sive  debitarum  ratione  habita  ^)  —  id  quod  etiam 
ex  eo  apparet,  quod  ii,  qui  ob  aes  alienum  nexi 
erant ,  stipendia  merere  poterant  —  ^),  quo  fiebat) 
ut  Patricii,  quoruni  divitiae  sine  dubio  maximam  ad 
partem  ex  agri  publici  possessionibus  et  pecuniis 
creditis  cohstabant,  levissimum  pro  iis,  quae  re  vera 
habebant,  tributum  solverent.  Ager  enim  publicus 
censui  censendo  non  erat  ^). 

Hanc  tributorum  exigendorum  rationem  Plebejis 
iniquissimam  fuisse,  nemo  facile  negaverit,  quum  sa- 
tis  constet,  totam  fere  eorum  rem  familiarem  con- 
tineri  praediolis,  quae  nonnumquam  propler  aes  alie- 
nuni  etiam  oppignerata  erant.  Neque  est  mirandum , 
si  haec  tributa,  etiam  si,  dum  vigebat  pristina  illa 
simplex  reipublicae  administrandae  ratio,  parva  erant, 
nihilo  minus  iis,  qui  penderent,  gravissima  fuerunt. 
Ea  enim  adhuc  est,  id  quod  etiam  in  nostra  patria 
videmus,  rusticorum  conditio,  ut,  quamvis  iisrebus. 


1)  L.  L.  5,  49  (ed  Spengel.).  Quanlum  pro  sua  quisque  re  tributum 
solrerit  antiquis  temporibus,  pro  certo  statui  non  potest,  id  quod  in  ipsa 
rerum  natura  positura  est,  quum,  prout  res  postulabat,  augeretur  velmi- 
nueretur. 

2)  Ad  quas  pecuniae  numeratae  sunt  referendae,  auctore  Gcerone  de 
Leg.  3,  3:  Censores  populi  aevitatis,  subolis,  famiUas,  pecuniasque  cen- 
aento. 

3)  Yide  Niebuhr.  Yort.  (1.  R.  G.  l.  p.  191.  Sehwegler.  R.  G.  II.  p. 
210.  Lange.,  R.  Alt.  I.  p.  361.  Cfr  lAo.  6,  27. 

4)  lAo.  2,  24  et  passim. 

5)  Censui  censendo  agri  proprie  appeUantur,  qui  et  emi  et  venire  jure 
avili  posaunU  Feat.  (Paul  Diac.)  p.  58,  ad  quem  locum  Muellerua:  Cen- 
•ui  censendo  non  erant,  nisi  quae  quis  ex  jure  Quiritium  sua  dicere  po- 
terat. 

qaae  ad  victain  cultamque  pertineant,  paene  abun- 
dentf  tamen  saepe  in  summ»  sint  pecuniarom  inopia, 
quo  fit,  ut  non  sine  magno  negotio,  quae  deheant, 
numerato  solvere  possint.  Eain  autcm  pecuniarum 
inopiam  antiquis  temporibus  etiam  majorem  fuisse, 
ex  eo  concludere  jure  quodam  possumus,  qood  mer- 
catura  et  omnino  artes  sordidae,  quae  vocabantur, 
parurn  quasi  excultae  erant.  .„. 

uae  quum  ita  sint,  verisimillimum^est,  Plcbe- 
jorum  non  paucos  etiam  tributorum  solvendorum  ca- 
usa  saepe  fuisse  coaclos  aes  facere  alienum,  quod 
multis  modis  niinium  quantum  augebatur.  Accessit) 
quod,  si  quis  ob  aeris  alieni  magnitudinem,  usont  ' 
fundi  sui  et  fructum  creditori  concessisset,  nihilo 
minus  ipse  tributa  ex  illios  fundi  aestimatione  sol- 
vere  debebat  *).  Oinnes  enim  qui  censi  erant  ^),  tri- 
buta  pendere  debebant.  Nemo  antem,  .nisi  qui  cen- 
sus  erat,  miiitiam  facere  poterat ').  Sed  ex  iis,  quae 
de  hac  re  narrat  Livius  *)  evidentissime  apparet,  ho- 
mines,  ob  aes  alienum  nexos,  stipendia  facere  posse^ 
unde  efficilur,  debere  etiam  eosdem  solvere  tributa. 
Ad  iilas  per  se  satis  magnas  aeris  faciendi  ca- 
usas  accesserunt  etiam  prope  perpetua  cum  finilimis 
populis  bella,  quibus  Plebeji  imprimis  gravissime 
premebantur.  Sunt  enim  omnino  bella,  id  quod  in 
ipsa  rerum  natura  positum  esse  videtur,  cum  reipub- 
licae  tuin  privatis  .saepe  vix  tolerabilia,  semper  mo- 
lesta.     Quod   si  hoc  de  universa  bellorum  natura  me- 

rito  dici  potest^  facile  est  ad  inielligendum,  quantam 

t 

i)  Vide  Schwegler.    R.  G.  II.  p.  210. 

2)  lis,  qai  capite  censi  erant,  exceptis. 

3)  Vide  quod  de  hac  re  disputat  GelUus  N.  A.  16,  10. 

Cfr  Sallust.  Bell.  Jug.  cap.  86:  Ipse  <Marius)  interea  milites  scri- 
bere,  non  more  majoruro,  neque  ex  classibus,  sed  uti  cujusque  lubido 
<>rat,  capite  eensos  plerosque. 

4)  e.  g.  2,  24:    Hoc   proposito    edicto,    et    qui  aderant  ncsi  profiteH 
estemplo  nomina;  et .     Magna  ea  manus  fuit. 


*■ 


▼im  eadem  ad  fortunas  Plebejornm  aflBigendas  ^)  ha- 
baerint.  Ita  enim  erat  res  Romanorum  militaris  in- 
stitata,  at  antiquis  temporibus  omnes,  quorum  eral 
stipendia  facere,  de  suo  quisque  ^)  militiae  munere 
fungerentur,  quo  fiebat,  ut  haud  parvas  etiam  in 
hanc  rem  impensas  privati  facere  cogerenlur.  Sed 
ut  praetereamus  ipsos  bellorum  apparatus,  qui  eo 
tempore  sine  dubio  simplicissimi  fuerunt,  jam  id  satis 
magnam  erat  incommodum ,  quod  homines  iniquo 
saepe  tempore  ab  agris  suis  colendis  avocabantur, 
qnam  praesertim,  ut  diximus,  ex  nulla  fere  alia  re, 
nisi  ex  agrorum  fructibus  ^j,  ea,  quae  ad  vitam  sus- 
tentandam  esset  necessaria,  haberent.  Et,  etiam  si 
Romani»  singulari  et  eximia  fortitudine  excellentes, 
pleriimque  e  bellis  superiores  discedebant  et  ab  ho- 
stibus  victoriam  reportabant ,  tamen ,  id  quod  minime 
est  mirandum,  non  raro  accidebat,  ut  agri  etiam 
ipsorum  vastarentur. 

Sed,  dixerit  fortasse  quispiam,  bella  communia 
erant  onera,  quae  toto  popnlo  Romano,  et  Patriciis 
et  Plebejis,  essent  ferenda,  et  ob  eam  rem  non  facile 
intelligi  potest,  quare  his  magis  quam  illis  fuerint 
molesta.  Ad  ea  respondemus ,  bella  quidem  commu- 
nia.  omnibus  civibus  fuisse  onera,  et  id  tantum  mo- 
nere  volumus,  omnem  oneris  cujusdam  gravitatem  et 
pondus  viribus  ejus,  qui  ferat,  esse  metienda.  ?iam 
qaod  infirmo  cuidam  homini  grave  est,  id  ei,  qui 
plus  habeat  virium,  saepe  est  leve.  Ac  longe  alia 
erat  in  rebus  domesticis  Patriciorum    et    Plebejorum 


1)  Noo  obliviscendura  est,  bellum  illud,  quod  paulo  post  reges  ex- 
actos  cum  Portenna  gerebatur,  l^lebejis  molestissimum  fuisse.  Cfr  eliam 
SaUiutU  illud  (ap.  AngusUn.  2,  18):  Quibus  saevitiis  et  maxime  Toenere 
OH>rMsai  pleb«,  cum  assiduis  bellis  tributum  et  simul  militiam  toleraret, 
armata  montcm  Sacrum  atque  Aventinum  insedit. 

2)  Traditum  est  {Liv.  i,  59),  aes  militareanno  circlter  405  A.  U.  C. 
railitibus  primum  datum  fuisse. 

3)  Cfr  Cic.  de  Rep.  2,  9,  16. 

condllio.  Illi  onim  mullos  sine  dubio  babebahr  ser-' 
vos  ^j,  qni,  eliam  quum  ipsi  militiae  causa  abessenl, 
agros  culcre  possent;  Iii  autem ,  id  quod  maxinde  vi- 
delur  probabilc,  ipsi  omnia  sinc  adjuioribus  curaba-hl 
negotia,  quac  ad  agricnlluram  pertinebant ,  quo  facile 
fieri  poterat,  ul,  praesertim  si  diutius  abessent,  agri 
eorum    sacpe   uon   colerenlur. 

Sed  alia  etiam  cst  causa,  cur  jnre  dici  possiint 
bella  Plebejis  magis  quam  Patriciis  fuisse  molesta. 
Nam  Plebeji,  si  quando  agri  eorum  hoc  vel  illo  modo 
vastati  esscnt,  non  sine  summa  diflicuUatc  eosdem 
in  slatum,  quo  ante  fuerant,  restituere  polerant.  Pri- 
mum  enim,  quum  agrorum  fructibus  carerent,  nihil 
fere  habebanl,  quo  se  alere  possent;  deinde  haiid 
parvae  pecuniae  ctiam  ad  agros  iterum  instruendos 
opus  erant.  Nam  maxime  est  probabile,  hostes  saepe 
pecus,  quod  ad  agros  colendos  essei  necessarium, 
abegisse,  tecta  incendisse,  agrorum  instrumenia  ceo 
teraque  abstulissc  ^),  quibus  ex  omnibus  fiebat,  ut 
mulli  de  plebe  homines  post  bella,  etiam  felicissinie 
gesta,  in  summam  omnium  rerum  inopiam  inciderent, 
praesertim  qnum  saepe  antiquis  temporibus  nullaai 
in  praedis  partem  haberent  ^). 

Sed  in  explicandis  causis,  quibus  res  PlebejbrtiiM 
afdigebaniur,  praeter  ea ,  quae  jani  attulimus,  etiam 
fenus  est  considerandum.  Si  enim  patet,  talem  fuisse 
eorum  in  domesticis  rebus  conditioncm,  ut  aes  ali£!'^ 
num  faccre  saepe  cogerentur,  non  alienuni  cst.  h6<s 
loco  breviter  quaerere,  quanto  fenore  antiqiiis  tem- 
poribus  pecuniae  occupari  solitae  sint.  Sed  perob- 
scura     esi  haec    quaestio    et    perdifRcilis,  quia  niilla 


1)  Non  a  vcro  abhorrere  videlur,  Clientibus  agrorum  partes  a  Patriciis 
fnimento  locatas  fuisse.     Vide  Schwegler.  R.  G.  I.  p.  641. 

2)  Yide  Liv.  2,  23.  Dioni/.9.  6,  22.  V 

3)  Liv.  2,  24:  Patres    militarent,   patres  arnia  capere,  ut  penes  eos- 
dcm  pericula  belli,  penes  quos  praemia  esgent.  '    ' 

d?  fcnoris  magniludine  anle  duodecim  labularum  le-^ 
ges  monumenta  litterarum  exslant.  Nam  —  Taciti  '} 
baec  verba  sunt  —  primo  duodecim  tahulis  sauctum, 
ne  qtiis  unciario  fenore  amplius  exerceret^  ipium- 
antea  ex  lihidine  locupletium  ayitaretur.  Miillo  gran- 
dius  ante  id  tempus  fenus  in  usu  fuisse,  eum  ex  aliis 
rebus  tum  ex  eo  apparet,  quod,  Livio  ^)  auclore, 
patribus  haud  laeta  erat  ilia  de  unciario  fenore  ro- 
gaflo,  quam  plebs  aliquanto  cupidius  scivit  accepit- 
que.  Sed  quid  sit  iliud  fenus  unciarium,  non  satis 
constat  Disscntiunt  enim  inler  se  de  liac  re  doctis- 
siaii  viri.  Putant  nonnulli  ^),  tenus  unciariuni  esse, 
cum  pro  centenis  assibus  in  singulis  nionsibus  *)  usu- 
rae  loco  uncia,  id  est,  duodccima  assis  pars,  vel, 
quod  idem  est,  quum  quotannis  unus  as  pro  centenis 
datur.  Si  haec  sententia  vera  est,  lum  nos  quideni 
intelligere  non  possumus ,  quibus  causis  fiori  polue- 
rit,  ut  pecuniae  tam  parvo  fenore  occuparenlur,  eo 
praesertim  tempore,  quo  sine  dubio  inagna  erat  pe- 
cuniarum  inopia.  Dicit  piaeterea  Livius  ^),  jam  anno 
septimo  et  quadringentesimo  (A-  U.  C. )  fenus  iteruni 
minutum  fuissc,  ila  ut  semiuneiariura  ex  uneiario 
fieret.  Verisimile  igitur  est,  unciarium  illud  alium, 
atquc  isti  volunt,  fenoris  morlum  significare.  Ac  ne- 
scimus  sane,  unde  habeant  illud  pro  centenis.  Tam 
late  enim  patct  assis  vocabulum,  ut  non  modo  cer- 
tum  quenilam  numerum,  sed  etiam  totam  rem,  dc 
qua  quaestio  est,  significet.  Fenus  igilur  unciarium 
ita  interpretari  possumus,  ut  sit  totius  sortis  doude- 
cima  pars,  id  quod  nobis  roaxime  probabile  videlur. 

1)  Ann.  6.  16.  2)  7,  16. 

3)  Klotzius ,  Otto,  Nipperdejus,  Ernestius  (ad  Tac.  Atin.  6,  10), 
Lemaritis,    Wimmercrantz.  (ad.  Liv.  7,  16),  alii. 

4)  Mcnstruum  fuissc  fenus  apud  Romanos,  putant  Leniarius,  Alp- 
perdejus,  Otto  (1.  1.)  aliique.  Cfr  DUlenhurger.  ad  Hor.  Ep.  2,  70.  Hal- 
mium  ad  Cic.  Cat.  1,  6,  14.     Vide  etiam  Hor.  Sat.  1,  3.  87. 

3)  7,  27. 

Sed  etiam  haec  fiententia  magnam  habet  difficultatem. 
Si  enim  duodecima  pars  totius  sortis  in  singulis  men- 
sibns  usurae  loco  penderetur,  tum  quotannis  fenas 
sortem  aequaret.  Qui  fenoris  modus ,  etsi  cum  iis, 
quae  dc  aeris  alieni  magnitudine  odioque  feneratorum 
tradita  sunt,  bene  congruit,  tamen  major  fuisse  vi- 
detur,  quam  ut  legibns  permitti  posset.  Credibile 
igitur  est ,  debitores  antiquis  temporibus  annu^m, 
non  menstruam,  nsuram  pendere  solitos  esse,  ita  ot 
sit  fenus  unciarium,  cum  quotannis  decem  pro  ceo- 
tenis  solvuntur  ^). 

Quod  si  pro  certo  statui  non  potest,  quantum 
fenus  ante  duodecim  tabularum  leges  in  usu  foerit, 
tamen  cum  ex  eo,  quod  de  nnciario  fenore  attalimus, 
tum  ex  aliis  mullis  evidentissime  patet,  magnumidem 
et  iniquissimum  fuisse. 

Accessit,  quod  usurae,  si  justo  temporerion 
solutae  erant,  sorti  adjiciebantor,  quo  fiebat,  ut  no- 
Tum  semper  exoriretur  caput,  quod  ejusmodi  anato- 
cismo  nimium  quantum  augebatur. 

Sunt  multa  ejus  rei  exempla,  e  quibus  unnm 
attulisse  satis  erit.  Dicit  enim  cenfurio  ille  ^),  quem 
M.  Manlius  e  vineulis  servavit,  se  militantem,  mul- 
tiplice  jam  sorte  exsoltita,  mergentihus  sempersortem 
usuris,  obruium  fenore  fuisse,  et  alius  centurio  que- 
ritur  ^3,  aes  alienum,  quod  fecerat,  usuris  fuisse  cu- 
mulatum. 

Hoc  loco  id  qnoque  non  in  praeteritis  est  re- 
linquendum,  quod,  si  quis  cum  quo  confra  legem 
rem  quandam  confraxisset,  non  irrifa  ea  res  habeba- 
tur.     Poterat    igitur    creditor,    qui   grandiore,    quam 

1)  Hanc  sententiam  defendunt  Niebuhrins  (Vortr.  tib.  R.  G.  I.  p. 
390),  Schwegler  (R.  G.  11.  p.  214),  Mommsenius  (R.  G.  I.  p.  143).  Weis- 
tenhornius,  Orusiui,  Alschefskivs  (ad  Liv.  7,  16),  alii., 

2)  Uv.  6,  14. 

3)  Liv.  2,  23. 

licittiin  erat,  feiH>re  pecmiiain  occupassct,  etiam  lege 
agere,  si  debilor  id,  quod  contra  legem  com  creHi- 
tore  pacttis  esset,  solvere  recusaret.  Id  tantum  cre- 
dttori  erat  timendutan,  ne  ipse  quadrnplo  condemna- 
^fetur  *). 

?'  Ilis  paocis  de  fenore  allatis,  restat,  ut  breviter 
^tiam  quaeramus,  quo  modo  ii,  qui  solvendo  non 
essent,  a  creditortbus  sint  fractati.  Vtdeamus  igiturf 
quid  de  nexis  'J,  ut  vocabantur,  legibus  duodecim 
tabularum  sanctnm  sit.  Nulla  enim  lex  de  ea  re 
vetustior  exMat;  obaeratorumque  conditionem  antea 
non  meliorem  fuisse  ^)  ex  iis,  quae  Livins  aliiqua 
memoriae  produnt,  Juculentissime  apparet 

Goncedebant  illae  leges  creditoribus  magnam 
sane  in  debitores  potestatcm.  Nam  si  quis  aes  suum 
alienum  solvere  non  posset,  a  creditore  etiai»  in  vin- 
cnla  abduci  poterat,  quod  ita  fere  fiebat  *j:  Pri- 
mum  debitores,  si  die  constitnta  non  solvissent,  in 
jus  vocabantur,  ut  aut  debitum  confiterentur  aut,  si 
recusarent,  petitionem  creditorum  irritam  facerent. 
Si  confitebantur,  dies  iis  triginta,  pecuniae  conqui- 
rendae  causa,  dabanfur,  quibus  nihil  cum  iis  agi  jure 
posset  ^)  Deinde  vero,  fais  diebus  praeteritis,  si  aes 
alienum  nondum  solutum  esset,  manus  iis  injicere 
licitum  erat  Tum  duci  solebant  ad  praelorem,  a 
qoo  addicebantur  creditoribus,  qui  eos,  nisi  statim 
solverent  aut  vindicem  darent,  non  modo  secum  du- 
cere,  sed  etiam  nervo  aut  compedibus   vincire   pote- 

1)  Puchla,  Cur».  der  Inst. III. p. 29.  Lex  erat:  Si  qui  unciario  fe- 
nere  amplius  feneraSit,  quadruplione  luito. 

2)^  De  vi  et  significatione  nexi  disputaverunt  muiti,  quos  nominat 
Sctawefljer,  R.  G.  II.  p.  216.  Yide  etiam  Mommsen.  R.  G.  I.  p.  142.  Cfr 
Ueinec^um,  Antiquit.  Rom.  syntagma  p.  370. 

3)  Scheurl,  vom  Nexum  p.  25:  Wasfruher  nur  die  Sitte  gebot  ward 
durch  die  Zwolf  Tafeln  Gesetz. 

4)  Vide  Gell.  N.  A.  20.  1. 

5)  Yide  Gaii  In«titut.  Comment.  4,  2\. 

rant  ^).  Erant  autein  —  Gellii  verbis  utiuiur  — 
jus  interea  paciscendi,  ac  nisi  pacti  forent,  habeban- 
tur  in  vinculis  dies  sexaginta.  Inter  eos  dies,  trinis 
nundinis  continuis,  ad  Praetorem  in  Comitium  pro~ 
tlucebantur,  quantdeque  pecuniae  judicati  essentf 
praedicabatur  ^)  Terliis  autem  nundinis  capite  poenas 
dabantf  aut  trans  Tiberim  peregre  venum  ibant  ^). 
Duni  in  vinculis  tenebanlur,  in  ipsorum  arbitrio  po- 
situoi  erat,  de  suone  vivere,  an  a  creditoribus  ali 
mallent.  Si  hoc  eligerent,  tum  in  quotidianum  vi- 
ctum  singulas  libras  farris  dari  oportebat  *)  Ad 
hanc  legis  acerbitatcm  accedebat  etiam,  quod  credi- 
torcs  non  modo  in  patrem  fnmilias,  sed  etiain  in  li- 
beros  ejus  nepotesque  jure  nexi  uti  poterant  ')• 

Sunt  sine  dubio  multi,  qui  hanc  legem  crudeiis- 
simam  jpdicent,  eandemque  immanem  magis  et  bar- 
barum  quam  homanum  populum  atque  optimis  arti- 
bus  ornatum  decuissc  putent.  INon  repugnabimus. 
Illud  tantum  monendum  putamus,  Romanos,  qui  ni- 
hil  fide  antiquius  habebant,  in  legibus  constttuendis 
id  maxime    spectasse,  ut  vigerent   industria  et  parsi- 

1)  Lex  erat:  Aeria  confeSi  rebusque  iure  iudicatia  XXX. 
dies  iusti  sunto.  Post  deinde  manus  iniectio  esto,  in  ius  du- 
cito.  Ni  iudicatum  facit,  aut  quips  endo  em  iure  vindicit, 
aut  nervo  aut  compedibus  XV  pondo  ne  maiore:  at  si  volet 
minore,  vincito. 

2)  Lei  haec:  Ni  cum  eo  pacit,  LX  dies  endo  vinculis  refi- 
neto.  Interibi  trinis  nundinis  continuis  in  Comitium  proci- 
tato,  arisque  astimiam  iudicati  prcrdicato. 

3)  Legis  verba  sunt:  Ast  si  plures  erunt,  rei  tertls  nundinia 
partis  secanto:  Si  plus  minusve  secuerunt,  se  fraudEsto:  Si 
volent,  uls  Tiherim  peregre  tenum  danto.  Sunt  qui  [Catilius  ap. 
Gellium  (20,  1),  Quintilianus  (Inst.  Orat.  3,  6,  84),  Momms.  (R.  G.  L  p. 
144),  alii  (legem  ita  interpretantur,  ut  corporum,  aiii  autem,  ut  bSnorum 
seclionem  signiflcet.    Vide  Heinecc.  p.  C09.  '; 

4)  Lex  erat:  Si  volet,  suo  Vlto:  ni  suo  Vlt  qui  em  vinctum 
habehit,  lihras  faRis  endo  dies  dalo  :  si  volet,  plus  dato. 

5)  Vide  Liv,  2,  24.  8,  28.     Cfr  Dioni/s.  6,  26. 

monia,  rcprimeretnr  luxuria.  Sed  hanc  rem,  etsi 
plcna  est  jncunditatis,  qnia  a  nostra  quaestione  paulo 
alienior  est,  boc  tempore  omittamus. 
^  Quid  legibus  esset  sfatutum  de  iis,  qui  solvendo 
lion  essent,  jam  vidimus.  Fuisse  eosdem  saepe  a 
crediloribus  aspere  tractatos,  facile  est  ad  intelli- 
gendum,  quum  queri  possent,  ductos  se  non  inser- 
vitium  sed  in  ergastulum  et  carnificinam  fuisse.  ^) 

His  igitur  omnibus  ex  rebus  apparere  videtnr, 
qnod  ostendere  nobis  propositnm  erat,  quae  fnerit 
antc  primam  in  montem  Sacrum  secessionem  Ple- 
bej.orum  Romanorum  cum  in  publicis  rebus  tum  in 
privatis  conditio. 

1)  L!v.  2,  23.     Cfr  6,  36.  8,  28.  Dionys.  5,  53. 

